Køb af servicearealer, botilbud handicap 
Sagsfremstilling 
180.     Køb af servicearealer, botilbud handicap - Åbent 
  
  
SAGENS INDHOLD 
Favrskov Kommune overtog i forbindelse med kommunalreformen i 2007 fire botilbud, som var selvejende 
institutioner, fra [adresse] beliggende [adresse] 26C og 28A i Hadsten, Hindhøjen 73-103 samt [adresse]
119 i Hinnerup.  
  
Favrskov Kommune var i 2011 i dialog med bestyrelserne for de selvejende institutioner om en mulig omdannelse til 
en samlet boligorganisation. På den baggrund modtog Favrskov Kommune ansøgninger fra et antal selvejende 
institutioner, herunder de fire ovennævnte, der ønskede at blive omdannet til økonomisk uafhængige afdelinger af én 
samlet almen boligorganisation, Favrskov Boligselskab. Bestyrelserne lagde vægt på, at en omdannelse ville give 
en sikker administration af boligerne på handicap- og psykiatriområdet samt give bedre muligheder for en ensartet 
udvikling indenfor området. 
  
Med etableringen af Favrskov Boligselskab i 2012 blev det konstateret, at [adresse] fejlagtigt havde opgjort 
servicearealerne i de fire botilbud som en del af boligernes fællesarealer. Servicearealerne var, som en følge heraf, 
medregnet i beboernes husleje. Ifølge bekendtgørelse om støtte til almene boliger skal servicearealer, der anvendes 
til medarbejderfaciliteter, finansieres af kommunen. 
  
Fra og med 2013 er der indarbejdet et årligt budget på 100.000 kr. til betaling af husleje for servicearealerne, så 
beløbet ikke længere medregnes i beboernes husleje. 
  
Servicearealerne skal, i henhold til bekendtgørelse om støtte til almene boliger, udskilles matrikulært fra de almene 
boliger. Samtidig skal der ske en indfrielse af den del af det støttede lån, der vedrører servicearealerne, idet der 
ikke kan ydes støtte til servicearealer, men alene til boliger. 
  
VURDERING 
Social og Sundhed vurderer, at 139,5 m2 af fællesarealerne er at betragte som servicearealer. 
  
Social og Sundhed foreslår, at der sker en udmatrikulering i form af en ejerlejlighedsopdeling i lighed med 
servicearealerne på kommunens ældrecentre, og at Favrskov Kommune overtager servicearealerne. Derved 
 
Byråd 
28. oktober 2014 
Sagsnr. 710-2011-
14474 
Dok.nr. 710-2014-
238099 
Sagsbehandler 
DPGILA 
  
Tidl. politisk behandling 
  
Forventet sagsgang 
SS-U, ØK, BY 
Lovgrundlag 
Lov om almene boliger 
bringes anvendelsen af servicearealerne i overensstemmelse med lovgivningen. Købsprisen svarer til restgælden 
på servicearealernes andel af det støttede lån, som udgør 1,105 mio. kr. 
  
ØKONOMISKE KONSEKVENSER 
Det er oplyst af Favrskov Boligselskab, at servicearealernes andel af boligernes lån pr. 31. december 2014 
forventes at andrage 1,105 mio. kr. Der er ikke omkostninger til indfrielse af lånet, men kommunens udgift til 
ejerlejlighedsopdeling forventes at udgøre 55.000 kr.  
  
Servicearealernes årlige driftsbudget på 100.000 kr. kan fremadrettet reduceres til 50.000 kr., idet budgettet ikke 
længere skal dække udgifter til låneydelser. Budgettet skal fremover alene dække de løbende 
ejendomsdriftsudgifter (el, vand, varme, vedligeholdelse).  
  
Ved indfrielse af støttede lån skal Statens Administration ansøges om godkendelse hertil.  
  
INDSTILLING 
Social- og sundhedsdirektøren indstiller til Byrådet: 
  
1. At der godkendes tillæg til anlægsbevilling i 2014 på 1,160 mio. kr. med tilhørende rådighedsbeløb til køb af 
servicearealerne på de fire afdelinger i Favrskov Boligselskab samt udgifter til ejerlejlighedsopdeling. 
Rådighedsbeløbet finansieres af kassen. 
2. At driftsbudgettet reduceres i 2015-2018 med 50.000 kr. årligt. 
  
BESLUTNING 
  
Social- og Sundhedsudvalget, 7. oktober 2014: 
Fraværende: Ingen 
  
Ad 1) Indstilles godkendt. 
Ad 2) Indstilles godkendt. 
  
Økonomiudvalget, 21. oktober 2014: 
Fraværende: Ingen 
  
Indstilles godkendt. 
  
  
  
Byråd, 28. oktober 2014: 
Fraværende: Ingen 
  
Godkendt. 
